Σκόρπιες σκέψεις πάνω στην ελληνική γραμμή. - Piompinos, Phoivos I. (Εκδόσεις του Φοίνικα, 2016)
Η Ελλάδα δεν είναι ένας οποιοσδήποτε γεωγραφικός χώρος, δεν είναι απλώς μια χώρα, ένα κράτος ή ένα έθνος ανάμεσα σε τόσα άλλα, αλλά "ζώσα εξελισσόμενη Ιδέα". Είναι θεοβάδιστη, θεοφόρα γη, αφού γεννά θεούς. Είναι τόπος ύψιστης πνευματικότητας,, κέντρο παγκόσμιας πνευματικής ακτινοβολίας. Γι' αυτό, μόνο άνθρωποι υψηλής πνευματικότητας - ή τουλάχιστον υψηλής αισθητικής καλλιέργειας - μπορούν να βιώσουν το ελληνικό τοπίο μέσα στο υπερούσιο κάλλος του, να κοινωνήσουν με αυτό και να ευφρανθούν απ' αυτό· μόνον όσοι βαθιά βίωσαν "το απόλυτο αστραφτοβόλημα μιας θάλασσας μέσα στον ήλιο", όπως λέει ο Οδυσσέας Ελύτης (1911-1996), μπορούν να καταλάβουν τα προλεχθέντα.